לעיתים, משמשים שירותי VPN כדי לעקוף חסימות גיאוגרפיות של שירותי סטרימינג או אתרי סחר שונים. לעיתים, שירותי ה-VPN זוכים לפופולאריות רבה אצל משתמשים, כדי לעקוף מגבלות של חסימת אתרים על ידי השלטונות. כך או כך, נראה שאחד מהשירותים הפופולאריים ביותר בעולם מגיע דווקא מנתניה. היום (ד’) הודיעה חברה Hola (הולה) כי חצתה את רף 100 מיליון ההתקנות של שירות ה-VPN שלה.
כאמור, רוב המשתמשים מכירים את Hola כדרך נוחה לעקיפה של חסימות של שירותי סטרימינג כמו ספוטיפיי או Hulu, אבל במדינות אחרות, השימוש בשירות פופולארי לצרכים הרבה יותר יסודיים. בין היתר עושים בה שימוש משתמשים במדינות טוטאליטריות דוגמת סוריה שמגבילה למשל את ויקיפדיה; טורקיה, שבה נחסמו רוב הרשתות החברתיות כמו פייסבוק, טוויטר ויוטיוב, ומדינות נוספות הנמצאות ברשימת “אויבי האינטרנט”, כמו סין, קובה, אתיופיה, איראן, בלארוס, בחריין, צפון קוריאה, רוסיה ועוד.
את Hola הקימו ב-2013 היזמים דרי שריבמן ועופר וילנסקי, כשמאז הקמתה היא גייסה כ-30 מיליון דולר בשני סבבים. החברה מחזיקה במטה ומרכז פיתוח בנתניה וכן במשרדים נוספים בעולם, וסך הכל מועסקים בה כ-150 עובדים. חוץ משירותי ה-VPN שלה, מפעילה החברה עוד שני שירותים: Luminati, שמיועד ללקוחות עסקיים משלמים ומתבסס על רשת ה-P2P שלה, כדי לאפשר להם לקצור נתונים מקוונים תחרותיים בלי להיחסם על-ידי המתחרים; ושירות CDN מבוסס P2P, שמזרים וידאו עבור הצופים ממספר רב של שרתים במקביל עבור סרטון בודד, ברמות ניצול גבוהות ותוך שימוש בשרתים באזורים שעלות השימוש בהם נמוכה יותר.
Hola נחשבת לחברה רווחית כבר מ-2014, עם זאת, השירות שלה גרם גם למחאה כנגד החברה, לאחר שמשתמש מסויים השתמש בשירות שלה כדי לייצר מתקפת DDoS על אתר הפורומים 8Chan. רק בעקבות המתקפה, נודע למשתמשים רבים כי למעשה הם משלמים על שירות ה-VPN בעזרת רוחב הפס שלהם, שנמכר לחברות מסחריות. מ-Hola נמסר לגיקטיים, כי לאחר המקרה אכן חלה ירידה במספר המשתמשים, אולם כפי שניתן להתרשם מההכרזה של החברה, היתה זו ירידה זמנית בלבד, וניכר שהמשבר כבר מאחורי החברה.
עופר וילנסקי, מייסד ומנכ”ל HOLA, אמר: “הקמנו את HOLA על מנת לייצר מוצרים שאנשים אוהבים. זהו כיף גדול להיות מסוגל להגיע ל-100 מיליון בני אדם מהמשרדים שלנו בנתניה, ולעשות זאת עם צוות גדול של מומחים”.
עדכון – 27.11.16: בתגובה לפנייה של גיקטיים, נמסר לנו מ-Hola, שמדובר ב-100 מיליון התקנות. חשוב להדגיש שהן באתר החברה והן בהודעה שהוציאה החברה – נכתב במפורש שמדובר ב-100 מיליון משתמשים ולא התקנות ולכן גם ההטעייה במקור.
19 תגובות על "חברת Hola הישראלית מציינת 100 מיליון התקנות"
חברה פח, מנהלים פח, יחס לעובדים פח.
הוא צודק! לפרגן לחברה שעושה שימוש במשאבים שלך ללא ידיעה וללא רשות??! כמו אחרונת ההאקרים! פח!!
למה לפרגן לחברה שמוכרת את רוחב הפס שלנו, לפעמין לגורמים עוינים, בלי ידיעתנו?
אם לא תסביר את עצמך, אתה לא יותר מטרול שצריך להתעלם ממנו.
וההוא שמתפלא שהם מוכרים את רוחב הפס שלנו – קיבלת מוצר בחינם ולא קראת עליו לפני, אז מה אתה מתפלא שהם עושים כסף מסביב?
הנה אני מפרגן. אני אמנם משלם 9.9 דולר בחודש על ויפיאן פרימיום מתחרה, אבל עדיין מפרגן לחברה ישראלית. באמת מרשים!
בדף שלהם כתוב 100 מליון הורדות, לא משתמשים, סביר להניח שזה לא אותו המספר. זה התקטננות מצידי או ניפוח הידיעה מצדכם ?
אני מנחש שהם נמצאים בתהליך של גיוס כספים או מכירה. אלו הכותרות שרואים בדרך כלל בשלב הזה. מנציצים את עצמם בפנים המשקיעים העתידיים.
לwaze יש מעל מ100 מיליון הורדות רק באנדרואיד.
נכון, לפי פליי סטור יש לוויז מעל 100 הורדות.
כתבת דיסאינפורמציה, לא פי שתיים מוויז ולא 100 מליון משתמשים. מאכזב גיקטיים….
שימו לב להבדל בין “משתמשים” לבין “לקוחות”.
זאת בדיוק הנקודה המרכזית כאן – זה לא אותו הדבר!
מי האוויל? לוויז כאשר נמכרה היו מעל 50 מליון משתמשים, היום יש לה בערך 300 מליון, מי האוויל ששכח שהזמן ממשיך?